Document ID: /roh_data/filtered/fineweb-2-filterrobots_roh.jsonl.gz/1394

Percy Sledge aveva registrà sia chanzun la pli renomada il 1966. Almain 80 giadas è la chanzun vegnida interpretada d'ulteriurs interprets. Tenor la legenda haja Sledge scrit questa chanzun trista perquai che sia amia aveva bandunà el.
Sledge è creschì sin en il stadi dal sid Alabama ed ha lavurà l'emprim sin il funs enturn sia citad natala Leighton. Pli tard è el vegnì tgirunz ed en ses temp liber ha el chantà. In pazient ha preschentà el ad in producent e lez ha lura registrà il hit mundial. Avant 10 onns è Percy Sledge vegnì prendì si en la Rock and Roll Hall of Fame.
RR novitads 18:00